Kari Louramo

Kari Ilmari Louramo (s. 19. huhtikuuta 1971 Turku) on suomalainen pikajuoksija. Seuratasolla hän edusti Turun Urheiluliittoa. 

Louramo voitti 100 metrin juoksun Suomen mestaruuden Turussa 2001. 400 metrin juoksun mestaruuden hän voitti 1995 . 100 metriltä Louramolla on lisäksi pronssia 1999, 200 metriltä hopeaa 1995 ja 2000 sekä pronssia 1993 ja 1997 ja 400 metriltä pronssia 1993, 1994 sekä 1997. SM-hallikisoissa Louramo oli mestari 200 metrillä 1994 ja 1996 sekä 400 metrillä 1994, 1995 sekä 1999 .

Kari Louramon ennätys 100 metrillä on Lahden Kalevan kisoissa 19. elokuuta 2000 välierässä juostu 10,40. 200 metrillä Louramon ennätys on 20,99 (vuodelta 2000) ja 400 metrillä 46,64 (vuodelta 1994). 400 metrillä Louramo on Suomen kaikkien aikojen tilastossa kymmenentenä.

Lähteet 

Suomalaiset pikajuoksijat
Vuonna 1971 syntyneet
Elävät henkilöt